CELEX: E2012P0015
Language: el
Date: 2012-12-06 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Hæstiréttur Íslands στις 6 Δεκεμβρίου 2012 στην υπόθεση Jan Anfinn Wahl κατά του ισλανδικού κράτους (Υπόθεση E-15/12)

25.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/36
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Hæstiréttur Íslands στις 6 Δεκεμβρίου 2012 στην υπόθεση Jan Anfinn Wahl κατά του ισλανδικού κράτους
   (Υπόθεση E-15/12)
   2013/C 118/11
   Με επιστολή της 6ης Δεκεμβρίου 2012 το Hæstiréttur Íslands (το Ανώτατο Δικαστήριο της Ισλανδίας), υπέβαλε αίτηση στο Δικαστήριο της ΕΖΕΣ, η οποία ελήφθη από τη Γραμματεία του Δικαστηρίου στις 6 Δεκεμβρίου 2012, για την έκδοση συμβουλευτικής γνώμης στην υπόθεση Jan Anfinn Wahl κατά του ισλανδικού κράτους, σχετικά με τα ακόλουθα ερωτήματα:
   
               1)
            
            
               Έχουν τα συμβαλλόμενα στη Συμφωνία για τον Ευρωπαϊκό Οικονομικό Χώρο κράτη μέλη τη δυνατότητα, όσον αφορά το άρθρο 7 της συμφωνίας, να επιλέγουν τη μορφή και τα μέσα εφαρμογής όταν καθιστούν τμήμα της εσωτερικής τους έννομης τάξης τις διατάξεις της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών;
            
         
               2)
            
            
               Έχει το άρθρο 27 παράγραφος 1 της οδηγίας 2004/38/ΕΚ την έννοια ότι, για να θεωρηθεί ένας πολίτης της Ένωσης ότι αποτελεί απειλή κατά της δημόσιας τάξης και ασφάλειας στο εν λόγω κράτος, αρκεί το γεγονός και μόνον ότι οι αρμόδιες αρχές κράτους μέλους του ΕΟΧ θεωρούν, βάσει αξιολόγησης των κινδύνων, ότι μία οργάνωση στην οποία ανήκει ο ενδιαφερόμενος συνδέεται με το οργανωμένο έγκλημα, και η αξιολόγηση βασίζεται στην άποψη ότι εκεί όπου καταφέρνουν να εδραιωθούν τέτοιες οργανώσεις, ακολουθεί αύξηση της εγκληματικότητας και του οργανωμένου εγκλήματος;
            
         
               3)
            
            
               Για την απάντηση στο δεύτερο ερώτημα, έχει σημασία το εάν έχει κηρύξει το κράτος μέλος παράνομη την οργάνωση στην οποία ανήκει ο ενδιαφερόμενος και η συμμετοχή σε αυτή την οργάνωση απαγορεύεται στο εν λόγω κράτος;
            
         
               4)
            
            
               Είναι επαρκής λόγος για να θεωρείται ότι απειλείται η δημόσια τάξη και ασφάλεια, κατά την έννοια του άρθρου 27 παράγραφος 1 της οδηγίας 2004/38/ΕΚ, το ότι ένα κράτος μέλος του ΕΟΧ, μέρος της συμφωνίας για τον Ευρωπαϊκό Οικονομικό Χώρο, ορίζει στη νομοθεσία του ως αξιόποινη τη συμπεριφορά που συνίσταται στη σύμπραξη με άλλο πρόσωπο για την τέλεση πράξης η οποία αποτελεί μέρος των δραστηριοτήτων εγκληματικής οργάνωσης, ή η νομοθεσία αυτή θεωρείται γενική πρόληψη κατά την έννοια του άρθρου 27 παράγραφος 2 της οδηγίας; Το ερώτημα αυτό βασίζεται στο γεγονός ότι ως «οργανωμένο έγκλημα» κατά την έννοια της εθνικής νομοθεσίας νοείται η σύμπραξη τριών ή περισσότερων προσώπων, κύριος στόχος των οποίων είναι η εκ προθέσεως διάπραξη εγκληματικής πράξης με σκοπό την αποκόμιση οφέλους, άμεσα ή έμμεσα, ή εάν σημαντικό μέρος των δραστηριοτήτων συνεπάγεται τη διάπραξη μιας τέτοιας πράξης.
            
         
               5)
            
            
               Έχει το άρθρο 27 παράγραφος 2 της οδηγίας 2004/38/ΕΚ την έννοια ότι προϋπόθεση για την εφαρμογή μέτρων, δυνάμει του άρθρου 27 παράγραφος 1 της οδηγίας, έναντι συγκεκριμένου προσώπου αποτελεί να προβάλει το κράτος μέλος ως λόγο την πιθανότητα να επιδοθεί το εν λόγω πρόσωπο σε δραστηριότητες που περιλαμβάνουν μια συγκεκριμένη ενέργεια ή ενέργειες, ή να αποφύγει μια συγκεκριμένη ενέργεια ή ενέργειες, προκειμένου να θεωρηθεί ότι η συμπεριφορά του προσώπου συνιστά πραγματική, παρούσα και αρκετά σοβαρή απειλή για τα θεμελιώδη συμφέροντα της κοινωνίας;